Αγώνες Πείνας (ταινία)

Αγώνες Πείνας (αγγλικά: The Hunger Games) είναι ο τίτλος της αμερικανικής ταινίας επιστημονικής φαντασίας/περιπέτειας παραγωγής 2012. Η ταινία είναι βασισμένη στο ομώνυμο μυθιστόρημα της Σούζαν Κόλινς. Αποτελεί την πρώτη ταινία στη σειρά ταινιών Αγώνες Πείνας. Τη σκηνοθεσία της ταινίας ανέλαβε ο Γκάρι Ρος και την παραγωγή οι Νίνα Τζέικομπσον και Τζον Κίλικ. Ως σεναριογράφοι διετέλεσαν οι Ρος, Κόλινς και Μπίλι Ρέι. Πρωταγωνιστούν οι Τζένιφερ Λόρενς, Τζος Χάτσερσον, Λίαμ Χέμσγουορθ, Γούντι Χάρελσον, Ελίζαμπεθ Μπανκς, Ντόναλντ Σάδερλαντ και Γουίλοου Σιλντς.  

Η ιστορία λαμβάνει χώρα σε ένα δυστοπικό μέλλον στο έθνος της Πάνεμ, όπου 12 αγόρια και 12 κορίτσια ηλικίας 12 έως 18 ετών πρέπει να συμμετάσχουν στους Αγώνες Πείνας - ένα τηλεοπτικό ετήσιο γεγονός στο οποίο οι συμμετέχοντες είναι αναγκασμένοι να αγωνιστούν μέχρι θανάτου μέχρι να υπάρξει ένας εναπομείναντας νικητής. Η πρωταγωνίστρια, Κάτνις Έβερντιν (Λόρενς) προσφέρεται εθελοντικά να αγωνιστεί στη θέση της μικρότερης αδερφής της. Μαζί με τον Πίτα Μελάρκ (Χάτσερσον), η Κάτνις ταξιδεύει στην Κάπιτολ για να προετοιμαστεί για τους Αγώνες Πείνας κάτω από τις οδηγίες του πρώην νικητή Χέιμιτς Άμπερναθι (Χάρελσον).

Η ταινία κυκλοφόρησε στις 21 Μαρτίου 2012 στη Γαλλία και στις Ηνωμένες Πολιτείες στις 23 Μαρτίου 2012, σε συμβατικούς κινηματογράφους αλλά και σε ψηφιακούς IMAX. Όταν κυκλοφόρησε η ταινία, σημείωσε ρεκόρ καλύτερου ανοίγματος ημέρας (67,3 εκατομμύρια) και καλύτερου ανοίγματος τριημέρου για ταινία που δεν αποτελεί σίκουελ κάποιας άλλης. Κατά το διάστημα που κυκλοφόρησε, το άνοιγμα τριημέρου της ταινίας (152,5 εκατομμύρια) ήταν το τρίτο καλύτερο όλων των εποχών στη Βόρεια Αμερική. Είναι η πρώτη ταινία μετά το Άβαταρ που παρέμεινε στην πρώτη θέση στο box office της Βόρειας Αμερικής για τέσσερις συνεχόμενες εβδομάδες. Η ταινία αποτέλεσε τεράστια εισπρακτική επιτυχία έχοντας έσοδα άνω των 685 εκατομμυρίων δολαρίων παγκοσμίως έναντι του προϋπολογισμού της των 78 εκατομμυρίων δολαρίων, κάνοντας την τρίτη καλύτερη εισπρακτικά ταινία στις Ηνωμένες Πολιτείες και την ένατη καλύτερη παγκοσμίως για το 2012. Κυκλοφόρησε σε DVD και Blu-ray στις 18 Αυγούστου 2012. Με 7.434.058 πουλημένα αντίτυπα, το DVD έγινε το καλύτερο σε πωλήσεις DVD για το 2012.

Οι Αγώνες Πείνας έλαβαν θετικά σχόλια από τους περισσότερους κριτικούς, οι οποίοι επαίνεσαν το θέμα και τα μηνύματα της, καθώς και την ερμηνεία της Λόρενς ως Κάτνις. Όπως και το μυθιστόρημα, η ταινία έχει προσελκύσει αρνητικές κριτικές για τις ομοιότητες της με άλλα έργα, όπως το ϊαπωνικό μυθιστόρημα Battle Royale, την ομώνυμη κινηματογραφική προσαρμογή του και το Αμερικανικό διήγημα «The Lottery». Ως πηγές έμπνευσεις του μυθιστορήματος της Κόλινς και του σεναρίου της ταινίας χρησιμοποιήθηκαν: ο μύθος του Θησέα, Ρωμαϊκά παιχνίδια μονομάχων, τηλεοπτικά ριάλιτι και ο Πόλεμος στο Ιράκ. Το τραγούδι «Safe & Sound» κέρδισε το Βραβείο Γκράμι Καλύτερου Τραγουδιού Γραμμένου για Οπτικά Μέσα και ήταν προτεινόμενο για τη Χρυσή Σφαίρα Καλύτερου Πρωτότυπου Τραγουδιού. Η Λόρενς ήταν προτεινόμενη για το Βραβείο New York Film Critics Circle Καλύτερης Ηθοποιού, το Βραβείο Saturn Καλύτερης Ηθοποιού και κέρδισε το Βραβείο Broadcast Film Critics Association Καλύτερης Ηθοποιού σε Ταινία Δράσης.

Πλοκή
Το μελλοντικό έθνος της Πάνεμ, σχηματισμένο από τη σημερινή Βόρεια Αμερική, αποτελείται από μια πλούσια πρωτεύουσα, την Κάπιτολ, και 12 φτωχές περιφέρειες. Ως τιμωρία για μια προηγούμενη επανάσταση των περιφερειών εναντίον της Κάπιτολ, ένα αγόρι και ένα κορίτσι ηλικίας 12 έως 18 ετών από κάθε περιφέρεια επιλέγονται σε μια ετήσια κλήρωση (γνωστή ως "Θερισμός") για να συμμετάσχουν στους Αγώνες Πείνας.

Η ταινία ακολουθεί την δεκαεξάχρονη Κάτνις Έβερντιν από την Περιοχή 12, η οποία προσφέρεται εθελοντικά να αντικαταστήσει την μικρή της αδερφή στους εβδομηκοστούς τέταρτους Αγώνες Πείνας.Μαζί με τον Πίτα Μελαρκ,τον Φόρο από τα αγόρια της Περιφέρειας 12, τον Χέιμιτς Άμπερναθι, προηγούμενο και μοναδικό νικητή των Αγώνων από την Περιφέρεια 12 και μέντορα τους και την Έφι Τρίνκετ την "οδηγό" τους μέχρι την είσοδο τους στην Αρένα των Αγώνων Πείνας, ξεκινούν για την Κάπιτολ. Η Κάτνις αρχίζει να δένεται συναισθηματικά με τον Πίτα με το κοινό να τους θέλει ζευγάρι.Μετά την είσοδο τους στην Αρένα η Κάτνις αρχίζει να αμφιβάλλει για τον Πίτα καθώς φαίνεται να προσπαθεί να τη σκοτώσει μαζί με μια άλλη ομάδα όμως αποδείχτηκε πως απλώς της κέρδιζε χρόνο.Χωρίς να το καταλαβαίνει η Κατνις αρχίζει μια επανάσταση με τις κινήσεις της καθώς είχε υπό την προστασία της ένα μικρό κορίτσι στην Αρένα, την Ρόυ, η οποία την είχε βοηθήσει όταν ήταν τραυματισμένη από θανατηφόρες σφήκες.

Με το θάνατο της η Κάτνις τη στολίζει με λουλούδια κερδίζοντας τη συμπόνοια των περιοχών.Μετά συμμαχεί με τον Πίτα ύστερα από ανακοίνωση της Κάπιτολ πως οι νικητές μπορεί να είναι δυο αν είναι από την ίδια Περιφέρεια. Αντιμετωπίζοντας μεγάλα θηρία και τον τελευταίο επιζώντα εκτός από αυτούς νικούν στους Αγώνες με την Κάπιτολ να αλλάζει τα σχέδια λέγοντας πως μόνο ένας μπορεί να νικήσει έτσι ή Κάτνις, που προσπαθεί με το ειδύλλιο της με τον Πίτα να κερδίσει την εύνοια του κοινού, προσποιείται πως θα θυσίαζε τη ζωή της για αυτόν τρώγοντας δηλητηριώδη βατόμουρα αλλά η Κάπιτολ τους σταματάει. Έτσι γίνονται οι νικητές των 74ων Αγώνων Πείνας φουντώνοντας σιγά σιγά μια επανάσταση εναντίον της Κάπιτολ.

Παραγωγή και υποδοχή 

Το Μάρτιο του 2011, προσφέρθηκε στη Λόρενς ο ρόλος της Κάτνις Έβερντιν. Παρά το ότι ήταν θαυμάστρια των βιβλίων, η Λόρενς έκανε τρεις ημέρες να δεχτεί το ρόλο επειδή αρχικά τρομοκρατημένη από το μέγεθος της ταινίας και από το τι μπορεί να σημαίνει για τη φήμη της. Έκανε εκτεταμένη εκπαίδευση για είναι σε καλή φυσική κατάσταση για το ρόλο, συμπεριλαμβανομένου ακροβατική εκπαίδευση, τοξοβολία, αναρρίχηση βράχων και δέντρων, τρέξιμο, παρκούρ, πιλάτες και γιόγκα. Η ταινία κυκλοφόρησε στις 23 Μαρτίου 2012 και σημείωσε το ρεκόρ του τρίτου καλύτερου ανοίγματος Σαββατοκύριακου όλων των εποχών, συγκεντρώνοντας το ποσό των 152,5 εκατομμυρίων δολαρίων σε τρεις ημέρες για μια ταινία που δεν είναι σίκουελ.

Το γεγονός ότι η ταινία Αγώνες Πείνας έγινε μεγάλη εισπρακτική επιτυχία με γυναίκα πρωταγωνίστρια σηματοδοτεί μια σημαντική αλλαγή κατεύθυνσης για τις ταινίες δράσης επειδή ιστορικά, μεταξύ των «Κορυφαίων 200 παγκοσμίων εισπρακτικών επιτυχιών όλων των εποχών (350 εκατομμύρια δολάρια και άνω), ούτε μία δεν είχε χτιστεί γύρω από μια γυναίκα σταρ δράσης» και για πρώτη φορά, η Λόρενς το αντικρούει. Το περιοδικό Forbes δήλωσε: «Κανείς που έχει δει την ταινία Αγώνες Πείνας δε θα αμφισβητήσει την ικανότητα της Τζένιφερ Λόρενς να υποδυθεί μια σταρ δράσης». Επί του παρόντος, είναι η καλύτερη εισπρακτικά ηρωίδα δράσης όλων των εποχών.

Αν και η ταινία έλαβε γενικά θετικές κριτικές, η απεικόνιση της Κάτνις Έβερντιν από τη Λόρενς έλαβε τους περισσότερους επαίνους με τον Τοντ ΜακΚάρθι από την εφημερίδα The Hollywood Reporter γράφοντας ότι η Λόρενς απεικονίζει την Κάτνις, «όπως ακριβώς κάποιος θα τη φανταζόταν στο μυαλό του διαβάζοντας το μυθιστόρημα» και πρόσθεσε ότι «προσδίδει» στην ταινία «εντυπωσιακό κύρος και παρουσία», τελικά αποκαλώντας την «η ιδανική κινηματογραφική ηθοποιός». Ο Κένεθ Τούραν της εφημερίδας Los Angeles Times δήλωσε ότι η Λόρενς είναι «η καλύτερη πιθανή ηθοποιός για να υποδυθεί την Κάτνις και είναι ο βασικός παράγοντας που κάνει τους Αγώνες Πείνας μια δημοφιλή ταινία με ισχυρή αφηγηματική διαδρομή που κρατά την προσοχή μας». Ο κινηματογραφικός κριτικός Ρότζερ Ίμπερτ της εφημερίδας Chicago Sun-Times επίσης συμφώνησε ότι «η Λόρενς είναι δυνατή, αποφασιστική και πειστική στον κεντρικό ρόλο».

Στις 10 Σεπτεμβρίου 2012, η Λόρενς ξεκίνησε να δουλεύει στην κινηματογραφική μεταφορά του δεύτερου μυθιστορήματος της τριλογίας βιβλίων Αγώνες Πείνας, την ταινία The Hunger Games: Catching Fire, η οποία κυκλοφόρησε στις 22 Νοεμβρίου 2013. Ακόμα έχει κυκλοφορήσει και και το The Hunger Games: Επανάσταση - Μέρος 1 (2014) κα Μέρος 2.

Ηθοποιοί και χαρακτήρες

Παραπομπές

Εξωτερικοί σύνδεσμοι 
 Επίσημη ιστοσελίδα 
 Internet Movie Database 

Αμερικανικές ταινίες
Ταινίες του 2012
Αμερικανικές ταινίες επιστημονικής φαντασίας
Περιπέτεια επιστημονικής φαντασίας (ταινίες)
Αγγλόφωνες ταινίες
Μετα-αποκαλυπτικές ταινίες
Αμερικανικές θρίλερ ταινίες
Αμερικανικές θρίλερ ταινίες επιστημονικής φαντασίας
Ταινίες παραγωγής Lions Gate Entertainment
Αμερικανικές περιπετειώδεις ταινίες
Ταινίες γυρισμένες στη Βόρεια Καρολίνα
The Hunger Games (σειρά ταινιών)
Αμερικανικές ταινίες επιβίωσης